ดูแลตัวเองให้ดี ดูแลภาพลักษณ์โดยรวม
วิธีการทำให้สีของตาดูสว่างขึ้นและทำให้คุณดูมีสุขภาพดีและตื่นตัวก็คือการใช้ยาหยอดตาที่ช่วยลดอาการตาแดง คุณสามารถหาซื้อยาหยอดตานี้ได้ที่ร้านขายยาในท้องถิ่น เจ้ายาหยอดตานี้จะช่วยปรับบุคลิกภาพของคุณให้ดูดีขึ้นได้อย่างรวดเร็วและง่ายดาย หยดยาหยอดตาหนึ่งหรือสองหยดลงตาทุกเช้าเพื่อให้ดวงตาดูขาวใส รอยยิ้มโชว์ฟันขาวสะอาดสุขภาพดีสามารถทำให้บุคลิกภาพของคุณดูดีได้ขึ้นอย่างน่าประหลาดใจเลยล่ะ ดังนั้น อย่าลืมดูแลฟันของตัวเองให้ดีด้วยนะ แปรงฟันอย่างน้อยวันละสองครั้งครั้งละสองนาทีเป็นอย่างต่ำโดยแปรงเบาๆ เป็นวงกลม แปรงฟันให้สะอาดทีละซี่และอย่าละเลยฟันซี่หลังๆ ที่แปรงยากด้วยล่ะ   การใช้ไหมขัดฟันทุกวันนั้นสำคัญพอๆ กับการแปรงฟันเลยนะ การขัดฟันจะช่วยกำจัดแบคทีเรียและเศษอาหารที่สะสมอยู่ในปากและยังช่วยขจัดคราบหินปูนที่เกาะระหว่างฟันด้วย คุณจะได้ฟันไม่ผุไง อย่าลืมใช้แปรงสีฟันแปรงลิ้นด้วยแล้วก็ตามด้วยการใช้น้ำยาบ้วนปากเพื่อป้องกันกลิ่นปากซะ รอยยิ้มจะช่วยทำให้ใบหน้าคุณสดชื่นและเผยให้เห็นความงามที่ซุกซ่อนอยู่ภายในตัวคุณ รอยยิ้มทำให้คุณดูมีความสุข ความมั่นใจและยังทำให้คุณดูดึงดูดใจคนด้วยนะ ยิ้มบ่อยๆ แล้วคุณจะดูดีเองไม่ว่าตอนนั้นคุณจะแต่งหน้าหรือไม่ก็ตาม การมีผิวสีแทนเปล่งประกายจะช่วยปรับภาพลักษณ์คุณได้ ผิวสีแทนจะทำให้ผิวพรรณของคุณดูเปล่งปลั่งและสีผิวก็จะดูเรียบเนียนเสมอกันด้วย ถ้าคุณคิดจะทำผิวแทนด้วยการอาบแดดก็เยี่ยมเลยแต่ยังไงก็อย่าลืมทาครีมกันแดดด้วยล่ะ แต่การไปนอนทำผิวแทนตามคลินิกน่ะแพงแล้วยังอาจทำให้เป็นมะเร็งผิวหนังด้วยนะ ดังนั้น ถ้าขี้เกียจอาบแดดก็ใช้สเปรย์ผิวแทนฉีดเอาดีกว่า (แต่ก็เลือกยี่ห้อที่คุณภาพดีๆ หน่อยนะ คุณคงไม่อยากมีผิวสีแทนแบบปลอมๆ ใช่ไหม) ส่วนที่หน้าก็ทาบรอนเซอร์เอาก็ได้ ใบหน้าจะได้ดูผ่องเหมือนผ่านแดดมา  เลือกใช้มอยซ์เจอไรเซอร์สำหรับผิวหน้าที่จะค่อยๆ เปลี่ยนให้ผิวคุณเป็นสีแทนอย่างธรรมชาติ คุณจะได้ดูเหมือนไปอาบแดดมาไม่ว่าจะอยู่ในฤดูไหนก็ตาม คุณจะดูสุขภาพดีและรู้สึกว่าตัวเองสุขภาพดีหรือไม่นั้นขึ้นอยู่กับอาหารที่คุณรับประทานเข้าไปเป็นสำคัญ การรับประทานอาหารที่ไม่มีประโยชน์อาจส่งผลกระทบต่อสภาพผิวของคุณได้ การมีผิวพรรณที่ดูสุขภาพดีเป็นปัจจัยสำคัญที่ทำให้คุณดูดีโดยปราศจากเครื่องสำอางเลยนะ ดังนั้น พยายามรับประทานอาหารมันๆ มีไขมันเยอะหรือมีรสหวานให้น้อยที่สุดและเพิ่มการรับประทานผัก ผลไม้ เมล็ดพืช และเนื้อที่ปราศจากไขมันแทน   อย่าลืมดื่มน้ำเยอะๆ เพื่อช่วยขับของเสียออกจากร่างกาย ผิวพรรณของคุณจะได้ดูสุขภาพดี อีกอย่าง คุณจะได้ไม่รู้สึกว่าตัวเองดูบวม ๆ ด้วย รับประทานวิตามินเสริมหากรู้สึกว่าการรับประทานอาหารในแต่ละวันยังไม่เพียงพอ วิตามินเอ ซี และอีนั้นดีนั้นดีต่อผิวมากเลยล่ะ ความงามที่แท้จริงนั้นสะท้อนมาจากภายใน ดังนั้น คุณต้องเลิกคิดว่าจะมั่นใจได้ก็ต่อเมื่อปัดมาสคาร่า หัดมั่นใจในตัวเองซะบ้าง ยืนหลังตรง ยืดไหล่และเชิดคางขึ้น สบตาและส่งยิ้มให้คนอื่น จำไว้ว่าเครื่องสำอางก็แค่สิ่งที่เราใช้เพื่อเสริมให้ส่วนต่างๆ ของใบหน้าดูดีขึ้น ทุกคนมีความสวยอยู่ในตัวเองอยู่แล้ว
ดูแลดวงตาให้ขาวใส. ให้ความสำคัญกับสุขภาพช่องปาก. ยิ้มเข้าไว้. มีผิวสีแทนดูสุขภาพดี. รับประทานอาหารที่มีประโยชน์. มั่นใจในตัวเองเข้าไว้.
https://www.wikihow.com/Look-Good-Without-Makeup https://www.wikihow.com/Look-Good-Without-Makeup
Be Well Groomed Focus On Your Overall Appearance